anag007/asmitai_wiki_konkani_dataset huggingface dataset:
Tobit achem Pustok

Tobit achem Pustok.
Book of Tobit
Tobitachem pustok mhollear eka ghorabeacher atthaploli kanni. Nineveh xarant Tobit nanvancho ek mois jietalo. Tachea Naftali kulla soit taka nirvaxit kelolo. Tobit ek Devbhiranticho monis aslolean somurt palltalo, gorjevontank pavtalo ani atam to kudd'ddo zalolo. Ekbatana ganvant tacho soiro Raguel ravtalo. Sara, Raguelache dhuveche satui nhovre eka fattlean ek korun lognananche ratich Asmodeus devcharan jivexim marlole. Atam Tobit ani Sara apnnancher moronn dhadd mhonn Deva lagim magtat punn Dev tanchem magnnem aikota ani Apnnank zai te porim zap dita. Dev aplea duta Rafaelak dhaddta zo Tobias hea Tobitachea putak Raguela-xim surokxitponnim haddta, take Sara lagim logn korta ni tachea Bapaicehm kudd'ddeponn borem korunk vokhod dita. Hi ek dekhivont kanni, zoim bhik diupant animeloleam sovem karia pallpant khun nett ghatla. Nia fhorabeachem jivit hantunt bhes bore torem vornnilam. Lognanchi purnntai, kristi xikovnnent asa mhonn dakhoilam. Deivik boreponnanchi prokasnni Rafael duta vorvim Dev kollit korta. dor disa hi Devachi kurpa amche thaim asa mhonn Tobitachem pustok amkam xikoita. Tobitachem Pustok sumar 200 vorsam Kristi Xoka adim boroilolem-xem dista, chodd korun Palestina desant ani ghoddie Aramaik bhaxen.
Polleiat.
Book_of_Tobit
Books_of_the_Bible
Bible
यदुमणि महापात्र

यदुमणि महापात्रः.
(जल्मः सुमार इ.स.१७८१,ईटमती,नयागढ संस्थान,ओरिसा; मरणः इ.स.१८६५). नामनेचो ओडिया कवी. ताका काव्य आनी चित्रकलेची आवड आशिल्लीताचो बापूय लाकडाचेर नक्षीकाम करतालो तशेंच तो चित्रकारूय आशिल्लो.आठघर हांगाच्या अधिपतीचे राजधानींत तांचे वास्तव्य आशिल्लें.यदुमणि वेगवेगळ्या दरबारांनी शीघ्र कवित्वान दरबारी लोकांची मनरिजवण करतालो. ताच्या काव्यांतलो विनोद आनी उपहास ह्या दोन गुणांक लागून यदुमणीची कीर्त ओरिसाभर पातळिल्ली.
यदुमणिन ‘राघव-विलास′ आनी ‘प्रबंध’ पूर्णचंद्र अशीं दोन अलंकारीक काव्यां बरयल्यांत. तातुंतल्या राघव-विलास ह्या काव्याचो थोडोच वांटो उपलब्ध आसा.‘प्रबंध पूर्णचंद्र’ हें ताचें प्रदीर्घ काव्य खूब लोकप्रिय आसा.तातूंतली काव्य शैली, शब्दकळा, अलंकार उत्कृश्ट आसात.हातूंत कृष्ण आनी रूक्मिणी हांच्या लग्नाची कथा बरी कल्पकतायेन वर्णिल्या.ओरिसांतल्या ‘पालवाले’ ह्या नांवाच्या भाट कवींनी हेर प्राचीन काव्यांभशेनूच हें काव्य गांवागांवांनी भोंवन, गावन दाखोवन खूब लोकप्रिय केलां. ह्या काव्याक लागून यदुमणिक मानाची सुवात फावो जाल्या.
विनोदी आनी तैलबुध्दाचो म्हणून यदुमणिची नामना आसा. उत्तर भारतांत, बीरबलाक जशी नामना आनी सुवात आसा तशीच सुवात ओरिसांत यदुमणिक आसा.
यदुमणि रहस्य’ ह्या नांवान ताचे विनोद संग्रहीत आसात. संस्कृत आनी ओडिया ह्या भाशांचेर बरें वर्चस्व, हुशारी, पांडित्य, कवित्व, विनोद ह्या गुणांक लागून ओरिसांतल्या राजदरबारांनी यदुमणिक मानाची सुवात आशिल्ली.
सौझा फेर्रांव

आगोस्तीन रेमेद्योस सौझा फेर्रांव हाकाच तियात्र माचेर सौझा फेर्रांव म्हूण वळखताले.जल्म १ जून १९०९ दिसा आंबोरा साश्टी तालुक्यांत जालो.तो पयलेच फावट बासिलो फुर्तादो हांच्या ‘नाडपोण आमिगाचे’ ह्या तियात्रांत दिसलो.ताणे आपल्या जिवितांत फकत ८ तियात्र बरयले.ते म्हळ्यार:‘आल्मां सोर्गार वेतात ‘काजारी व्होकोल,’ ‘घातकीपोण,’ ‘जोतकाशी,’‘सांतान बाउडी,’ ‘विस्वासघात,’ आदी.
तियात्र माचेर अभिनया भायर खूबशीं कांतारां ताणे गायल्यांत चड करून गोंयच्या लोकवेदांचेर तो कांतारां गायतालो.(Folk songs).सी.आल्वारीस, आल्फेद रोझ, एम.बॉयर,जे.पी.सौझालीन, एंटनी दे सा, मास्टर झ ह्या फामाद तियात्रिस्तांच्या तियात्रांत ताणे काम केलां.त्याच बरोबर ‘आमचे नोशीब,’ ‘निर्मोण,’ ‘सुखाचे सोपोन,’ ‘मोजी घोरकान्न,’ ‘बोगलांट,’‘कोर्तुबांचो सोंवसार’ ह्या कोंकणी फिल्मानींआपली अभिन्याची कला दाखयली.६ मार्च १९७८ दिसा हो फामाद तियात्रिस्त संवसाराक अंतरलो.
८वो गोवा युवा महोत्सव (२५, २६ जानेवारी २००३)

८वो गोवा युवा महोत्सव( २५,२६ जानेवारी २००३) ८वो गोवा युवा महोत्सव २५ आनी २६ जानेवारी २००३ कुडचडें हांगां जालो. कोंकणी भाशा मंडळ आनी कलादर्पण, कुडचडें हांणी आयोजीत कुडचड्यार जालो. ८वो गोवा युवा महोत्सवाचे उक्तावण मनोहर पर्रीकर हांणी केलें.
गोंयांतल्या ५० वयर सर्तक संस्था, उच्च माध्यमिक विद्यालयां आनी क्लब महोत्सवांत हाजीर आशिल्ल्यो. त्या वेळार रानमंत्री श्री. विनय तेंडुलकार, चित्रपट अभिनेत्री सौ. वर्षा उसगांवकार आनी कला संस्कृती मंत्री रामराव देसाय आशिल्ले।ह्या युवा महोत्सवांत आशिल्ल्यो सर्ती अश्यो लोकमांड, मोनेळ, पटेकार, फ़टाफ़ट, ट्रिओ, रांगोळी, मुस्तायकी, ब्रेकांतर, धिक थै, बोंदेरां, कोंकणी पॉप, प्रस्नमाची, गीत तुजें गायतना, आंगण माची आदी सर्ती आयोजीत केल्ल्यो.
सगळ्या सर्तींनी चडांत चड इनामां मेळोवन सावयवेरेंचो साखेहारी हो पंगड जैतीवंत जालो.
ह्या महोत्सवा निमतान काडिल्ल्या यादस्तीकेचें नांव 'दूदसागर' आसलें. कार्याध्यक्ष म्हूण चेतन आचार्य हांणी जापसालकी सांबाळ्ळी.
हंसशिन टायगर्स

हांशिन टायगर्स(阪神タイガース,Hanshin Tigers) हो जपानांतलो वेवसायीक बेसबॉल पंगड. ते सेंट्रल लीगांत खेळटात. तांचे ं घरचें स्टेडियम म्हळ्यार निशिनोमिया सिटी, ह्योगो प्रिफेक्चर हांगाआशिल्लें हांशिन कोशेन स्टेडियम.
हें संक्षिप्त नांव "हंसहीन" आसून ताचें टोपणनांव "टायगर्स" अशें आसा. ताका केन्नाकेन्ना "वाघ" वा "भयंकर वाघ" अशें म्हणटात. योमिउरी जायंट्स उपरांत जपानांत जिवंत आशिल्ल्या 12 वेवसायीक बेसबॉल पंगडांतलो हो दुसरो सगळ्यांत पोरनो आनी 1936 वर्सा वेवसायीक बेसबॉल लीग खेळ सुरू जाल्ल्यान बेसबॉल पंगडांतलो एक पंगड. 1960 मेरेन झुजा काळांतलो काळ सोडलो जाल्यार तांकां ओसाका टायगर्स अशें म्हणटाले.
ऑपरेटिंग कॉर्पोरेशन म्हळ्यार हंसिन टायगर्स कॉर्पोरेशन. मूळ कंपनी म्हळ्यार हांशिन इलेक्ट्रिक रेल्वे (हँक्यू हंशिन होल्डिंग्सची उपकंपनी). ह्या क्लबान पांच लीग जेतेपदां आनी फकत एक जपान जिखलें आनी 1987 ते 2001 ह्या काळांत 15 हंगामांतल्यान 10 खेपे तालिकेंत निमाणे सुवातेर आयिल्ल्या नदरेचो अणभव घेतिल्लो आसलो, तरी लीग स्थापने उपरांत (1950) ताची एकंदर जैताची टक्केवारी लीगांत दुस-या क्रमांकाचेर आसा, आनी अ वर्गा मेरेन पाविल्ल्या जायत्या हंगामांनी ताची स्थिर ताकद आसा.
रघुनाथराव पेशवे

रघुनाथराव पेशवेः (जल्मः १ ऑगस्ट १७३४ माहुली, सातारा; मरणः ११ डिसेंबर १७८३ कचेश्र्वर, कोपरगांव).
उत्तर पेशवाईंत थोडोच काळ(१७७३)सत्तेर आशिल्लो एक पेशवो. पयलो बाजीराव आनी काशीबाई हांचो दुसरो पूत. ताका राघो भरारी, राघोबा, दादासाहेब ह्या नांवांनीय वळखतात. भुरगेपणांत तो छत्रपती शाहूकडेन आशिल्लो.
१७५३ सावन तो स्वतंत्रपणान घुरयो घालूंक लागलो. ताची पयली घुरी १७५३ ते १७५५ मेरेन चलली. हे घुरयेंत ताणें राजस्थानांतल्यान खंडणी वसूल करपाचो यत्न केलो. ताणें दुसरी घुरी दिल्लीचेर घाली. थंय तो दिल्लीचे उत्तरेकडले प्रदेश ताब्यांत घेत घेत अटक मेरेन पावलो. थंयच्यान तो १७५८ त पुण्यांत परत आयलो. १७६० त भाऊसाहेब पानिपतांत घुसपल्ल्यान ताका आदार दिवपाखातीर बाळाजी बाजीराव राघोबाक घेवन उत्तरेक गेलो. तेन्ना बाजीरावान ताका निजामाक आदाराक हाडपाखातीर दक्षिणेक धाडलो. व्हडलो माधवराव गादयेर आयले उपरांत(१७६१)राघोबान पेशवेपद हातासपाचो यत्न केलो. पूण ताका तातूंत यश मेळ्ळेंना. माधवरावान ताका नदर कैदेंत दवरिल्लो. माधवरावाक मरण येतकच पेशवे पद मेळोवपाक ताणें जायते यत्न केले. नारायणरावाचो खून करपांत ताचो हात आशिल्लो. निमाणे कांय म्हयने ताका पेशवे पद मेळ्ळें(१७७३). पूण बारभाईच्या कारस्थानाक लागून ताचें कांय एक चलनासतना निमाणें ताका बारभाईक शरण वचचें पडलें. पुरंदराचे कबलाती उपरांत(१७७६)उरिल्ली जीण ताणें कोपरगांव, आनंदवल्ली आनी इंग्लिशांच्या आलाशिऱ्याक सुरत, मुंबय, भावनगर, ह्या ठिकाणांचेर घालयली. कचेश्र्वराक(कोपरगांवालागीं)ताका मरण आयलें.
रघुनाथराव वट्ट तीन खेपे लग्न जालो. ताच्या बायलांचीं नांवां जानकी बाई(१७४२), आनंदीबाई(१७५५)आनी मथुराबाई. आनंदीबाई पसून ताका भास्कर, बाजीराव आनी चिमणाजी अशे तीन पूत जाले.
रघुनाथराव हो जरी खास कर्तबगारी नासलो; तरी म्हत्वाकांक्षी आशिल्ल्याकारणान ताचें पेशवाईंत कोणाकडेनूच पटलें ना. ते भायर नारायणरावाच्या खुनांत ताचो हात आशिल्ल्यान मराठी इतिहासांत ताका ‘खल पुरूष’ हें नांव ताच्या वादग्रस्त व्यक्तिमत्वाखातीर प्राप्त जालां.
अमिरुदीन खान

अमिरुदीन खान
अमिरूदीन खान हांचो जल्म 21 र्माच 1916 ह्या दिसा दुमराअो बिहार हांगासर जालो. अमिरुह्ी खान हांणी शहनार्इ सारकिले दुर्लक्षीत वाध जाची याद फकत लगावेऴार येतली अशा वाधाक शास्यी संगिताचे बैठकींत हाडून मानाचे मोलादीक स्थान दिलें. तांचे ह्या वाघा खातीर आशिल्ले समर्पण आणि इतलें व्हड कार्य हाका लागून ताका आज्यान दवरील्लया बिस्मिल्लाह ह्या नावानूच वळखपाक लागले. पैगंबर बक्श खान आणि मिथ्थन हांचो अमिरुदीन हो दुसरो चलो. ताचो बापूय पौगंबर हो भोजपूर राजाल्या दुमराअो दरबारांत आसलो. इतलेंच न्हय पणजो उस्ताद सलार हुसौन खान आनी आजो रसूल बक्श खान हे लेगीत दरबारी गायक आनी संगीतकार आसले. ताचो बापुय हो महाराजा केशव प्रसाद सिंग हांच्या दुमराअो दरबारांत शेनायवादक आशिल्लो. स वर्साचो आसताना बिस्मिललाह वाराणसी आपल्या चुलत्या कडेन आयलो. ताचो चुसतों अलि बवश विलायतू हो वाराणसीच्या विश्रनाथ मंदिरांत शेनाय वाजयतालो.
आपल्यां चुलत्यालागी बिसमिल्लाह अशे पद्दतीन शिकलो – शहनार्इ हें वाघ ताचे खातीरूच जल्माक आयलें अशें लोकांक दीसतालें. शहनार्इचेर बिस्मिल्लाहन इतलो मोग केलो – त्या वाघाक एक हाती प्रतिश्ठ मेळोवन दिली. 1937 ह्या वर्सा कलकता हांगा जाल्या अखील भारतीय संगीत समारोहांत तांणी जें शेनायवादन केलें, ताका लागून शास्ञीय संगिताच्या माचयेर हें वाघ आदर मेळोवपाक पावलें.
26 जानेवरी 1950 ह्या दिसा पयले फावट लाल किल्ल्याचेर बिस्मिल्लाह खान हांणी शेनाय वाजयली. त्या उपरांत त्या सुवाळ्याचो तो एक रिवाज जावन पडलो. बिस्मिल्लाह खानाक तीन चले. तांचे पैकी नजीम आनी नय्यर हांणी शेनायचो वारसो चलयला. तांकां पांच धुंवो आनी एक दत्तक घेतिल्ली घूव म्हणटालो. 17 अॉगस्ट 2006 ह्या दिसा तांकां काळजाचो आताक आयलो. शेनायच्या ह्या उस्तादच् वांगडा तांची शेनाय दफन केली.
Unien Ani Deran - Dulpod

"“Let’s keep the Goan tradition and culture alive, worldwide”"
Unien Ani Deran.
Sister-in-law and brother-in-law
Type: Dulpod
Source: Lourdinho Barreto. Goemchem Git. Pustok 1,
Translated by: Alfred Noronha, Panaji, Ilhas, Goa, 30.05.2005
Unien ani deran doganim,
The sister-in-law and brother-inlaw
Xet kela bagako.
Have jointly tilled the field.
Teach vorsak nhõi ga saiba,
In that very year, Sir
Paus(u) gela mirgako.
The rains have been delayed.
Edem vhoddlem xet ga dera,
Such a big field my brother-in-law,
Konn roin(u) ditolo.
Who will sow it for us.
Kainch tum bienak´gê uniem,
Have no fear my sister-in-law,
Dhêv amkam pavtolo.
God will come to our assistance.
Polleiat.
Dulpod Goenche
कष्टांच्या वेळार मागणें

कष्टांच्या वेळार मागणें.
Prayer during sufferings
जेजू, म्हाका येकसुरी सरूंक दवरनाका. धनया, हांव इतली अस्कत तें तूं जाणांय. हांव दोल्दीराचो सागर, हांव कुस्कुट न्हय, तुवें म्हाका सोडल्यार आनी हांव पोडल्यार आतवें जावनचों ना. धनया, हांव एक बायल, म्हज्यान येकसुरी चलूंक जायना. तोरयासतानां, हांव येकसुरपण भगता आसतानांय, तुजेर पातयेतां. हांव म्हज्या भावणां आड तुका सतमांतां, हांव पुरया विस्वासांत बदलतां म्हज्या भावनां भायर बदलतां. म्हजे कश्ट लॉबू करिनाका, म्हाका बळमात दी. धनया, तुका जाय तशें कर, सगळ्या घोडीतांनीं आनी ओटतींनीं तुजो मोग पाप करूंक दी. सर्ग आनी संवसार बदलत, पूण देवाची काकूत केदनांच सोंपची ना. अह जेजू, तुजें अगनीत भलेपण ध्यानतां तेदनां म्हज्या काळजांत केदी व्हडली कश्यालकाय लासता ﻿ सगळ्या पातक्यांक तुज्या पायानशीं हाडुंक हांव आंवडेतां. ताणीं तुजी काकूत सासणाच्या सासनाक वाखाणूं-दी.
आमेन
क्रिस्तोवांव फुर्तादु

क्रिस्तोवांव फुर्तादु (जल्म - 26 मे 1899, चिचोणें साश्टी; मरण - 15 ऑक्टोबर 1975) गोंयचो सुटकेझुजारी. बापायचें नांव लुदोविकु जॉर्ज फुर्तादु ताणें लिसेंवाच्या सातव्या वर्सा मेरेनचें आनी फ्रांसेज भाशेंत पॉंडिचेरीच्या पेतीत सेमीनारीचो पांच वर्सांचो पदवी अभ्यासक्रम 1920त पुराय केलो. मोझांबीकाच्या 1920त पुराय केलो. मोझांबीकाच्या लॉरॅन्स मार्कीश (मापुतो) बंदर आनी रेल्वेकामगारांचो तो सरचिटणीस आशिल्लो. मोसांबीकासावन उजवाडाक येवपी ऊ एमान्सिपादोर ह्या रेल्वे कर्मचाऱ्यांच्या सातोळ्याचो तो उपसंपादक आशिल्लो. ताणें रेल्वें आंदोलन सुरु केल्ल्याचो आरोप दवरुन मोझांबीक सावन गोंयांत येतना ताका धरलो. गोंयांत येतकच ताणें चिंचोण्या सेंत्रु रेजिओनाल (Centro Regional) ही संस्था स्थापन केली. पूण गोंय मुक्तीआड चळवळ करपी ही संस्था पुर्तुगेजांनी १९४६ त बंद उडयली. गांवगिर्‍या वाठारांचे उदरगतीक पोसवण दिवपी ‘O Regional’ हें नेमाळें सुरू केलें. डॉ. लोहियान सुरू केल्ले नागरी हक्कभंग चळवळींत ताणें वांटो घेतिल्लो. १९४८ त पणजेच्या विधान सभाघरांत ताणें पुर्तुगेज सत्तेआड आवाज उठयलो. १९५० त तो नॅशनल काँग्रेस गोंय संघटनेचो मुंबय फांट्याचो अध्यक्ष आशिल्लो. मुंबयचे ‘युनायटेड फ्रंट ऑफ गोवन्स’ संस्थेचो तो संस्थापक वाग डी आशिल्लो आनी १९५२ त तो ताचो सरचिटणीस जालो. १९५४ त तो मुंबयचे ‘गोंय कृती समिती’चो वांगडी जालो दादरचे सुटके चलवळीत ताणें सक्रीय वांटो घेतिल्लो. तेचपरी दादरा आनी नगर हवेलीच्या प्रशासनांत गोंय मुक्तीआड ताणें सात वर्सां काम केलें. गोंयचे मुक्ती उपरांत तो ‘युनायटेड गोअन्स पार्टी’ हे संस्थेचो संस्थापक वांगडी आशिल्लो. फुडें १९६२ त तो ते संस्थेचो उपाध्यक्ष जालो. १९६४ तो अखिल भारतीय शांतताय म्हासंघाच वांगडी जालो. भारत सरकारान ताका ताम्रपत्र दिवपाचें केल्लें. पूण आपलें तत्वनिश्ठेक लागून ताणें तें स्विकारपाक न्हयकार दिलो.
Sant Severo Viencho

Viencho Sant Severo (melo sumar 455) ho Fransantlea Iserantlea Vien xarant missonar padri. Taka Katolk sant mhunn mann ditat. Severo zolman Indiecho aslo ani girest kuttumbantlo oxem mhunntat. Sant Severochi porob Agostache 8er asta. Romi Rogtsakxinchi Kotha Pustokant ("Roman Martyrology"-an) tachi nond oxi asa:
Severo sumar 430 chea vorsan Vienant boslo. Italiant taka moronn ailem, punn tachi kudd porot Vienant haddli ani tannench bandlelea, poilo martir Sant Estevak bhettoilelea igorjent purli.
Sant John Bosco

Sant John Bosco zaun asa ek Roman Katolik sant. To 19vea xekdean ek Italicho padri aslo. Tennem aplea jivitant gorib and rostad bhurgeanche udogoti ani xikopache khatir khup vavr kelo. Tannem "Salesians of Don Bosco" padricho ordr, "Daughters of Mary Help of Christians", hi madrinchi ordr, ani "Salesian Cooperators", ho sadhea lokancho zomo suru kele.
Polleiat.
John_Bosco
Aligarh

Aligarh Ut'tor prodex rajeantlea oligoddh jilheachem mukhel tthannem. Loksonkhea 5,91,337 (1981). Ut'tor relvechea dil'li-kanpur margacher dil'li saun udent-dokxinnek 126 kimi.Ontracher hem xar asa. Grondd ttronk hea raxttri-i mohamargavelem hem mukhel sthanok. Hea xarachem mull namv ‘koil’ axil'lem. Chondrounxantlea koxakh namvachea kxotriy razan hem xar vosoil'lem. Hea xarachea koil namvavelean ek dontkotha asa ti oxiH hea vattharant kol namvacho rakes rautalo. To khub majil'lo. Dekhun taka bolaraman jito marlo, ani hea xarak ‘koil’ hem namv poddlem.
Baravea xenkddea merenchea itihasachi khobor mellna. Baravea xenkddeant musloman hea xaracher chal korun yeuchem adim hanga ddor rajputanchi sot'ta choltali. Tamnni hanga ek kil'lo bandil'lo. 11194 vorsa kutbud'din oibok hannem koilacher zoit zoddlem. Sollavea ani sotravea xenkddeant hea kil'leak ‘mohm'modogodd’ ani ‘sabitogodd’ oxim namvam poddil'lim.
Otthravea xenkddea meren hea kil'leacher muslomananchi sot'ta choltali. 1757 to hea kil'leacher zattamni zoit zoddlem ani hea kil'leak ‘ramgoddh’ oxem namv dilem. 1759 vorsa mojfokhanan zattank haroun ho kil'lo ghetlo ani taka oligoddh hem namv dilem. 1784 vorsa ho kil'lo xindeanchea sot'tekhala gelo ani 1803 vorsa xindeam koddsun brittixam kodden gelo.
1865 vorsa saun hanga nogropalika asa. Hanga sorkari kochereo, xalla, hospittol,gronthaloi, ghoddeallacho monoro, moxivi, dorge asat. Soiyod ohmod hannem kaddil'lea oligoddh muslim' videapitthan xikxonnkxetrant hea xarachem mhotv vaddlosam. Hanga kapsacheo ani tel gallpacheo girnni asat. Bhartant choddant chodd kulpam oligoddh xarant toyar kortat.
Polleiat.
Aligarh,_Uttar_Pradesh
बायो

बायो – Cassia fistula. सामान्य नांव – बायो (कों), बहावा (म),अमलतास (हिं),गोल्डन शॉवर ट्री (इं)
वनस्पतीशास्त्रीय वर्णन.
मध्यम आकाराचें झाड 10-20 मी.वाडपी. पानां गळटात.15-60 सें.मी. लांब दोशीं तीन ते आठ पानाच्या पाकळ्यांच्यो जोडयो आसतात. प्रत्येक पानाची पाकळी 7-29 सें.मी. लांब आनी 8-9 सें.मी. रुंद आसता. फुलां सकल हुमकळपी घोंसांक जातात.घोंस 20-40 सें.मी. लांब आनी प्रत्येक फुल 4-7 सेंमी. व्यासाचें पांच हळडव्या एकाच आकाराच्या पाकळ्यांचें आसता. फळ एक 30-60 सें.मी.व्यासाचें पांच हळडव्या एकाच आकाराच्या पाकळ्यांचें आसता. फळ एक 30-60 सें.मी. लांबायेची आनी 1.5-2.5 रुंदायेची सांग आसता.तातूंत कितल्योशोच बियो आसतात आनी ती तिखशी आसता.
खंय खंय मेळटा.
भारतांतले नीज,भारतभर सांपडटा.गोयंतय सगल्याक मेळटा.रोगाचेर, जोर,पोटांतल्यो कळा,
वापरांत येवपी भाग.
बियो, फुलां,फळां, मूळ आनी पानां.
लागवड.
बियां कडसून.
व्युत्पत्ति-काव्यकारण

व्युत्पत्ति-काव्यकारण संस्कृत जाणकारांनी काव्यानिर्मिती खातीर पयलें म्हत्व प्रतिभेक दिला.उपरांत अभ्यासआनी व्युत्पत्तीक दिला.
रुद्रटान प्रतिभेक सहज आनी उत्पाद्या मानला जातूंत सहजान म्हळ्यार सहज वा स्वाभाविक आसता.पूण उत्पाद्याच्या अंर्तगत निपुणता आनी अभ्यास येता.ह्याच निपुर्णतायेक रुद्रट आनी कृतकान व्युप्तत्ति म्हळां.व्युतपत्ति म्हळ्यार कला वा प्रंचड पांडित्य.विविध शास्त्राचे अवलोकनान आनी सत्संगान प्रंचड पांडित्यआनी कला प्राप्त जाता वा संवसारांचे बरें गिन्यान आसा वा शास्त्रांत छंद. कोश,नृत्य,गिंता, वादन,चित्रकला हाचें गिन्यान जाल्यार धर्म,अर्थ,काम आनी मोक्ष हया चार पुरषार्थाचो आस्पाव जाता
कविक आदल्या महाकविच्या काव्य ग्रंथाचें वाचन,इतिहास,वळख अभिप्रेत आसता.अशें तरेन मनशाकडेन जर तितली बहृसृतताय आसली जाल्यार मनीस खुब गिन्यानी जातलो आनी ह्या मेळियल्ल्या गिन्यानाचो फायदो प्रतिभेक जाव येता . ह्या गिन्यानाचो फायदो आनी उपेग कवीक कशें तरेन जायत सांगुक येना पूण निपुर्ण कवी ह्या गिन्यानाचो फायदो बरें काव्य रचपाक करता.
१६वो गोवा युवा महोत्सव (१५, १६ जानेवारी २०११)

१६वो गोवा युवा महोत्सव( १५,१६ जानेवारी २०११)
१६वो गोवा युवा महोत्सव १५ आनी १६ जानेवारी २०११ ह्य दिसा एम. आय. बी.के. हायस्कुलाच्या वाठारांत खांडेपारा फ़ोंड्या आयोजित केल्लो. रॉटरेक्ट क्लब ओफ़ फ़ॊंडा हे ह्या युवा महोत्सवाचे जोड आयोजक आशिल्ले.पारंपारीक दिवज पेटोवन १६व्या गोवा महोत्सवाचे उक्तावण गोंय राज्याचे मानादीक मुख्यमंत्री दिगंबर कामत हांणी केलें.
तशेंच गृहमंत्री रवी नायक,खांडेपारचे सरपंच सुरज नायक, कार्याध्यक्ष सुरेल तिळवे हाजीर आशिल्ले. रांगोळी,गीत गायन, आयलें तशें गायलें, भौढंगी भेस, लोकमांड, नाच नाच नाचुया आदी ह्यो सर्ती आयोजीत केल्ल्यो.ह्या युवा महोत्सवाविशीं जागृताय पयलेच खेपे इंटरनेट माध्यमांतल्यान ई-मेल धाडून तशेंच फ़ेसबुक चेर संदेश धाडून जाली.
ह्या युवा महोत्सवाक पार्वतीबाई चौगुले महाविद्यालय, मडगांव जैतीवंत पंगड थारलो जाल्यार कलासक्त पंगड उप-जैतीवंत थारलो. ह्या युवा महोत्सवा निमतान काडिल्ल्या यादस्तीकेचें नांव ओस्सsssय’ आसलें.ह्या १६व्या गोवा युवा महोत्सवाक अड. सुरेल तिळवे हांणी कार्याध्यक्ष म्हूण जापसालदारकी सांबाळ्ळी.
शालीनी मार्डोलकर

शालीनी मार्डोलकर ही एक तियात्रीस्त.
जल्म.
शालीनी मार्डोलकर हिचो जल्म १५ आगोस्त १९३९ ह्या दिसा जालो. तिचो जल्म पणजी गोंय हांगा जालो. ती सद्याक वासाय, मुंबय हांगा रावता.
वावर.
ती पांच वर्साची आसली तेन्ना तिणें वर्सुकी जात्रेच्या सुवाळ्यांत तिणें पयले फावटी आपले पावल मराठी नाटकाचे माचयेर दवरलें. ती प्रभात तियात्र कम्पनी, पुणे हातूंत भितर सरली आनी मराठी वेवसायीक माचयेर जैत मेळयलें.तिणें गुजराती नाटकां लेगीतत अभिनय केला. १९४९ ह्या वर्सा तियात्राचे माचयेर आयली जेन्ना तिणें आपलें पात्र सर्गेस्त सी.आल्वारीस हाचे बरोबर केल्ले.त्या तियात्राचे नांव 'भाव-भयण' जो ऍन्थनीफ्रॅकलीन कुयेलो हाणें बरयिल्लो आनी दिग्दर्शीत केल्लो.
सी.आल्वारीस, एम्.बॉयर, प्रेम कुमार, सौजालीन, आल्फ्रेड रोज, जासींत वाज ह्या फामाद निर्माण आनी दिग्दर्शीतकेल्ल्या तियात्रीस्तां बरोबर ताणें अभिनय केला. ताणें गोंयच्या तशेंच दुसर्याद जाग्यांनी तियात्र मोग्याचेर आपलेनिमाणें छाप सोडले जेन्ना तिणें सायबीण मायचें पात्र 'सात दुख्खी' ह्या तियात्रांत केलें.जो सौजालीनान हाणे दिग्दर्शीत केल्लो. तिणें 'दुखांत बोरलोली सायबीय माय' हें पात्र खूब बरेतरेन केलें. 
अभिनय सोडून तिणें'कोरता तो भोगता' हो तियात्र बरयलो आनी दिग्दर्शक केल्लो. कोंकणी फिल्मांतहिरॉयन शालीनी आजून पासून अपुर्व आसा.तिणेंसामान्य भायले फिल्मांत प्रस्तुतीकरण केलां जशें 'निर्मोण' आनी 'म्होजी घोरकान्न.
पुरस्कार.
भारताच्या प्रदान मंत्री, सर्गेस्त श्रीमतीइंदिरा गांधी हिच्या हांतांतल्यान ऊंचपावड्यांचे पिल्म 'निर्मोण' ह्या फिल्माक राष्ट्रीय पुरस्कार फावो जाला.
ताराबाई मोडक

ताराबाई मोडक
जल्म.
ताराबाईचो जल्म 19 एप्रील 1892 दिसा इंदोराक जालो. तांच्या बापायचें नांव सदाशिव पांडुरंग केळकर. सदाशिव दुसरेपणांत एके विधवा बायले कडेन लग्न जालो. त्या वेळार ही गजाल म्हणल्यार खुब्ब व्हड पातक समजताले. ते खातीर ल्हानपणांतूच ताराबाईक समाजाची खुब्ब उलोवणीं सहन करचीं पडलीं. तिजो बापूय कुटुंबा सयत इंदूरच्यान पुणयाक आयलो तरी हीं उलोवणी कांय सोपली नात. पुणयांत तांकां शाळेच्या वसतिगृहांत प्रवेश दिलो ना. मागीर ताराबाई अलेक्झांड्रा गल्र्स हायस्कूलांत शिकल्यो. 1906 वर्सा बापूय भायर पडलो. शिकपाक पयशे नाशिल्ले. तरी आसतना 1909 वर्सा ताराबाई मॅट्रीक जाली.
शिक्षण.
आर्थीक परिस्थिती कठीण आसतना लेगीत ताराबई तत्वज्ञान हो विशय घेवन 1914 बिए जाली. तिजें लग्न केव्ही मोडक हांचे कडेन जालें. तांकां प्रभा नांवाची एक धूव जाली. ताचे उपरांत तांचो घटस्फोट जालो. ल्हान प्रभाची जबाबदारी ताराबाईचेर आयली. इतलें आसतनाय ही बायल खचून वचनासतना झुजत रावली. तांणी 1926 वर्सा पयल्या बालशिक्षण संघाची स्थापना केली. सबंद आयुशयभर फुडें तांणी बालशिक्षण प्रसार कालो. आदिवासी भागांतल्या ल्हान भुरगयांक शिक्षण मेळचें म्हणून ताराबाईन हर येत्न केले. भारताच्या पयल्या बालशिक्षणतज्ज्ञाक मरण 31 ऑगस्त 1973 दिसा आयलें.
श्रेयस अय्यर

श्रेयस सनतोश अय्यर हो ६ डिसम्बर १९९४ घ्या वर्सा जाल्लो तो एक भारतीय क्रिकेट खेळगडो आनी दिल्ली टीमीचो कपतान जावन आसा तो माहाराष्ट्राच्या एका गावात जल्लो. प्रविण आमरे हाणी तो बारा वर्साचो आसताना क्रिकेटीन वाट केल्ली. ताचे मार्गदर्शन श्रेयस अय्यराक आयज मेरेन खूब मोलादिक आसा.
हालीत ताणे न्यूजीलैंडा वागडा आपली पयली टेस्ट मैच खेळून शतक मारले आनी आपलो भारतीय टेस्ट टीमीन जागो केलो.
ताणी आपलो अंतरराष्ट्रीय क्रिकेट कैरियराची सरवात ९ नोवेंम्बर २०१७ न्यूजीलैंडा वागडा केल्लो. त्याच तरेन इंडियन प्रीमियर लीग खेळटा आसताना २०१६ ह्या वर्सा क्रिकेट ऑफ द ईयर पुरस्कार फावो जालो.
शेनवार

सप्तकांतलो सातवो वार. ह्या दिसा सूर्य उदेता त्या वेळार शनीचो प्रभाव आसता, म्हणून पुराय दिसाक शेनवार हें नांव मेळ्ळां ह्या वाराचो अधिपती इंद्र आसून ब्रम्हा ही ताची देवता आसा.चवथ्या प्रहराचेर हाचो विशेश काल आसता. हो रातीदोशाचो वार आसा. ह्या वाराक तेल लावन न्हावंचें अशें सांगलां. हो वार संपत्तिप्रद मानतात.
शनी अनिश्ट आसता त्या वाराक मारुतीची उपासना करतात, शनिमाहात्म्य वाचतात. श्रावणांतल्या शेनवाराक संपत शेनवार अशें नांव आसा. त्या दिसा सूर्य उदेवंचे पयलीं अश्र्वत्थाची पुजा करची आनी एका मूज जाल्ल्या भुरग्याक न्हाणोवन जेवण वाडचें अशें सांगलां.
शेनवाराक भोंवडेर वचचें न्हय, नवें वस्त्र घालचें न्हय, मंगल कार्य करचें न्हय अशें सांगलां. शेनवारा भाजलेले चणे खावंचे न्हय. कोळसो, तेल, मीठ विकतें घेवंचें न्हय. शेनवारा नव्या घरांत रावपाक वचप असलीं स्थीर कामां करूं येतात. लोखण, तिखें, शिंशें, कथील ह्या धातूंचे वेव्हारूय ह्या दिसा केल्यार फळादीक जातात.
चैत्र कृष्ण त्रयोदशी शततारका नक्षत्र आनी शेनवार हांणी युक्त आसल्यार तो महावारुणी योग जाता. ह्या योगाचेर गंगेंत न्हावप खूब पुण्यकरी मानलां.
-कों.वि.सं.मं.
ಬೆಜಾರಿ ಶೆಜಾರಿ ವಪಾರ್

Bejari Xezari Vopar - The Importunate Neighbor (Parable)
ವಪಾರಿಂಚೊ ಹೆತು.
ತೆದ್ನಾಂ ಶಿಸಾಂನಿಂ ಲಾಗಿಂ ಸರುನ್ ತಾಕಾ ವಿಚಾರ್ಲೆಂ: “ವಪಾರಿಂನಿಂ ತಾಂಚ್ê ಕಡೆ ಕಿತ್ಯಾಕ್ ಉಲಯ್ತಾಯ್?” ತಾಣೆಂ ಪರ್ತಿಪಾಳ್ ಕೆಲೊ: “ಕಿತ್ಯಾಕ್ ಸರ್ಗಿಂಚ್ಯಾ ರಾಜ್ಯಾಚೆ ಗುಟ್ ವಳ್ಖುಂಚೆಂ ದೆಣೆಂ ತುಂಕಾಂ ದಿಲ್ಲೆಂ ಆಸಾ; ತಾಂಕಾಂ ಹೆರಾಂಕ್ ನಾ. ಆಸಾ ತಾಂಕಾಂ ದೆವ್ ಆನಿಂಕ್-ಉಯ್ ದಿತಲೊ ಆನಿ ತಾಂಚೆಂ ಮಾಪ್ ಭರನ್ òತ್ತಲೆಂ; ಪುಣ್ ನಾ ತಾಂಕಾಂ, ಆಸಾ ತೆಂ ಪರಿಯಾನ್ ತಾಂಚ್ê ಕಡ್ಲೆಂ ದೆವ್ ಕಾಡುನ್ ಘೆತಲೊ. ದೆಖುನ್ ಹಾಂವ್ ವಪಾರಿಂನಿಂ ತಾಂಚ್ê ಕಡೆ ಉಲಯ್ತಾಂ, ಕಿತ್ಯಾಕ್ ಪಳೆವ್ನ್-ಉಯ್ ತಾಂಕಾಂ ದಿಸನಾ, ಆನಿ ಆಯ್ಕುನ್-ಉಯ್ ತಾಂಕಾಂ ಆಯ್ಕನಾ ಆನಿ ಸಂಜೊಯ್ ನಾ.
ಇಜಾಯ್ಾಸಾನ್ ಅಶೆಂ ಆದಿಂಚ್ ಸಾಂಗ್ಲಲೆಂ ತೆಂ ತಾಂಚ್ê ಸವೆಂ ಪಾಳನ್ ಯೆತಾ:
"‘ಆಯ್ಕುನ್-ಆಯ್ಕುನ್ ತುಂಕಾಂ ಕಾಂಯ್, ಸಂಜಚೆಂ ನಾ; ಪಳೆವ್ನ್-ಪಳೆವ್ನ್ ತುಂಕಾಂ ಕಾಂಯ್ ದಿಸ್ಚೆಂ ನಾ. ಕಿತ್ಯಾಕ್ ಹ್ಯಾ ಲಕಾಚೆಂ ಕಾಳಿಜ್ ಜಡ್-ನಿಬರ್ ಜಾಲಾಂ, ತಾಂಚೆ ಕಾನ್ ಭೆರೆ ಜಾಲ್ಯಾತ್, ತಾಂಚೆ ದಳೆ ಧಾಂಪ್ಲಲೆ ಆಸಾತ್; ನಾ ತೊರ್ ದಳ್ಯಾಂನಿಂ ತಾಂಕಾಂ ದಿಸುಂಕ್ ಲಾಗ್ತಲೆಂ, ಕಾನಾಂನಿಂ ತಾಂಕಾಂ ಸಾರ್ಕೆಂ ಆಯ್ಕುಂಕ್ ಮೆಳ್ತಲೆಂ, ಮನಾನ್ ತಾಂಕಾಂ ಸಂಜತಲೆಂ, ಆನಿ, ತಿಂ ಮ್ಹಜ್ê-ಶಿಂ ಪರ್ತುನ್ ಯೆವ್ನ್, ಹಾಂವ್ ತಾಂಕಾಂ ಬರಿಂ ಕರಿನ್ .’"
ಬೆಜಾರಿ ಶೆಜಾರಿ ವಪಾರ್.
ಪವಿತ್ರ್ ಪುಸ್ತಕ್ ː ಲುಕಾಸ್ 11:5-8
“ವಪಾರಿಂನಿಂ ಉಲಯ್ತಲಂ, ಸಂವ್ಸಾರ್ ರಚ್ಲಲ್ಯಾಕ್ ಗುಪಿತ್ ಆಸ್ಲಲೆೊ ವಸ್ತು ಉಕ್ತೆೊ ಕರ್ತಲಂ”, ಹೆಂ ಪ್ರವಾದಿಯಾಚೆಂ ಉತರ್ ಅಶೆಂ ಖರೆಂ ಜಾಲೆಂ. (ಮಾತೆವ್ 13:35)
Polleiat Niall.
The Importunate Neighbour, Commentary &amp; Meditation
जयप्रकाश नारायण

जल्म.
जयप्रकाश नारायण हांचो ज्लम 11 आॅक्टोबर 1902 दिसा बिहारच्या सारन जिल्ह्यांतल्या सिताबदियार गावांत जालो.जयप्रकाश हे भारतांतले एक समाजवादी राजकी म्हालगडे आनी सर्वोदयी कार्यकर्ते.
शिक्षण.
सिताबदियार गावांत तांचें मुळावें शिक्षण आनी फुडें पाटणांत माध्यमीक शिक्षण जालें.
संवसारीक जीण.
वयाच्या अठराव्या वर्सा प्रभावतीदेवी हांचे लागीं तांचें लग्न जालें. तागेलो मांव ब्रजकिशोर हो बिहारांतलो तेन्नाचो राष्ट्रीय नेतो आनी प्रसिध्द वकील आसलो.
ब्रिजकिशोर हाणीच चंपारण्यातल्या अन्यायाक वाचा फोडपाक गांधीजींक बिहारांत हाडले. 
प्रभावतीदेवी खातीर जयप्रकाश हांचो गांधीजीं लागीं पयलीं पसून लागचो संबंद आयलो. इटंर परिक्षा दिता आसताना तांणी असहकाराचे चळवळींत भाग घेतलो.
१९२२ वर्सा ते अमेरिकेक गेले. विस्काॅन्सीन विध्यापिठाची समाजशास्त्रांतली एमए पदवी तांणी घेतली. १९२९ वर्सा ते भारतांत परत आयले आनी स्वातंत्र्याचे चळवळींत स्वताक झोंकून दिलें. 
स्वातंत्र्य चळवळी सारकेच ते भुदान चळवळींतूय सक्रीय आशिल्ले.५ जून १९७५ वर्सा आपल्या एका फामाद भाशणांत भ्रष्टाचार, बेरोजगार आनी शिक्षणांत क्रांती हाडूंक वेवस्थेंत परिवर्तनाची गरज उकतायली.
मरण.
१५ एप्रिल १९७३ दिसा तांची बायल हे जग सोडून गेली. ताचे उपरांत तांची प्रक्रुती खालावली. रक्तदाबाचो विकार तांकां जालो. आठ ऑक्टोबर १९७९ दिसा पाटणांत ताणीं अखेरचो स्वास घेतलो. तांच्या वावराची पावती म्हणून १९९९त भारत सरकारान तांकां 'भारतरत्न' पुरस्कारान सन्मानीत केले.
आज्ञापत्र

शिवाजीच्या कालळांत राजनीतीचो नियाळ घेवपी अप्रुप असो मोलादीक ग्रंथ. राजाराम आनी राजसबाई हांगेलो चलो श्रीराजा शंभु छत्रपती वा दुसरो संभाजी सत्तेर आसतना (१७१४) ताचे आज्ञेवेल्यान रामचंद्र पंडीत आमात्य हुकुमतपन्हा हाणें हें आज्ञापत्र बरयलें (१७१५-१६). ह्या आज्ञापत्राक शासनपत्र, राजाज्ञापत्र वा लिखित आज्ञा अशेंय म्हणटात. दुसऱ्या संभाजीन आपल्या पुताक राजनीत शिकोवपा खातीर हो ग्रंथ बरोवपाची सुचोवणी केल्ली अशें ह्या ग्रंथाच्या आरंभाक म्हळां.
आज्ञापत्रांत णव प्रकरणां आसात. पयल्या दोन प्रकरणांत शिवाजी, संभाजी आनी राजाराम हांणई स्वराज्य घडोवपाक आनी सांबाळपाक काडिल्ल्या कश्टांतीं वर्णनां आयल्यांत. तिसऱ्या प्रकरणांत राज्यांतलें धर्मीक लोक, पुजारी, यती, बैरागी, तपस्वी, गवय, नाचपी, पाखंडी, देवळां, मठ, तीर्थां,समाधी आनी हेर संस्था हांचे विशींचीं राजाचीं कर्तव्यां, पयशांचो खजिनो, सैन्य,शस्त्रां हांचेविशीं राजाक कशी जतनाय घेवपाक जाय तेविशीं केल्लो उपदेश आस्पावला. चवथ्या प्रकरणांत प्रधान आनी हेर अधिकारी हांका कशें वेचून काडचे, मनशाची पारख कशी करची, ताका आपलो कसो करचो ह्या संबंदान वर्णनां आसात. पांचव्या प्रकरणांत धंदो-वेव्हार करपी, सावकार हांचे म्हत्व सांगला. ब्रिटिशां सारक्या वेपारी वर्गा कडेन जतनाय घेवन वेव्हार करपाची शिटकावणी केल्या. सव्या प्रकरणांत देशमुख, कुळकर्णी सारक्या गिरेस्तांक कशे तरेन सांबाळून घेवंक जाय हेविशीं सांगलां. निमण्या तीन प्रकरणांत आदल्या काळा सावन चलत आयिल्ल्यो वृत्ती, गड किल्ल्याचो बंदोबस्त, नाविक दळाचें म्हत्व हेविशीं उपदेश केला.
आज्ञापत्रांत शिवाजीच्या अष्टप्रधानाचो उल्लेख ना. हें आज्ञापत्राचें आगळें खाशेलेपण जावन आसा. जमीन कोणाकय अशेंय आज्ञापत्र म्हणटा. आज्ञापत्राच्या बरपांत संस्कृत आनी फार्सी उतरां मेळटांत. विशय पुरायपणान समजावपा खातीर ह्या उतरांचो वापर जाला. राजनिती संबंदीचे म्हत्वाचे आसय सोप्या आनी सुटसुटीत वाक्यांत हरयल्यात. मराठीशाहींतल्या गद्य लेखनाची 'आज्ञापत्र' ही आगळीवेगळी देख जावन आसा.
वाजपेयी, नंद दुलारे

वाजपेयी, नंद दुलारे : (जल्म : १९०६ मगरैल जि. उन्नाओ; मरण : १९६७).
व्हड हिंदी समीक्षक. ताचो बापूय हिंदी साहित्याचो बरो जाणकार आसलो आनी ताणेंच ताका साहित्याची गोडी लायली. तो बनारस हिंदू विश्र्वविद्यालयांतल्यान एम्.ए. ची परिक्षा पयल्या नंबरान पास जालो. (१९२९). विव्दान हिंदी लेखक श्यामसुंदर दास हाचो तो आवडटो शिश्य आशिल्लो. ताचेच उर्बेन ताणें बनारस हिंदू विश्र्वविद्यालयांत संशोधन कार्य केलें. १९३२ सावन तो अलाहाबादच्यान भायर सरपी 'भारत' दिसाळ्यांत संपादक म्हणून काम करूंक लागलो. त्या पत्रांत ताणें आर्विल्ल्या साहित्यासंबंदान बरेच विव्दतापूर्ण लेख बरयले.'हिंदी साहित्य : वीसवी शताब्दी' आनी 'जयशंकर प्रसाद'(१९३८) ह्या पुस्तकांत हे लेख संग्रहीत केल्यात. 'जयशंकर प्रसाद'(१९३८) ह्या ग्रंथांत ताचे व्यापक समीक्षक नदरेचो प्रत्यय येता. फुडें ताणें १९३६त नागरी प्रचारिणी सभा, वाराणासी हांगासावन सूरदासाच्या पदांचें 'सूरसागर' हें संकलन दोन खंडांनी (१९४८ आनी १९५०त) संपादीत केलें. १९३७ सावन दोन वर्सां 'गीता प्रेस', गोरखपूर हांगा ताणें तुलसीदासविचरित 'रामचरितमानस' ह्या म्हाकाव्याचें संपादन केलें. ताच्या हेर समीक्षा ग्रंथांत 'प्रेंमचंद्र', 'सूरदास', 'आधुनिक साहित्य'(१९५०),'नया साहित्य नये प्रश्र्न'(१९५५), 'राष्ट्रभाषाकी समस्याएँ', 'राष्ट्रीय साहित्य तथा अन्य निबंध' आदींचो आस्पाव जाता. डॅा. रामाधार शर्मा हाणें 'नंददुलारे वाजपेयी : व्यक्तित्व और कृतित्व' हो समीक्षात्मक ग्रंथ संपादित केला. वाजपेयीन १९४१ ते १९४६ ह्या काळांत बनारस हिंदू विश्र्वविद्यालयांत हिंदीचो प्राध्यापक म्हणून आनी १९४७ ते १९६५ मेरेन विद्यापिठांत हिंदी विभाग मुखेली म्हणून अध्यापन कार्य केलें. निमाणे तृकडेन उजैनच्या विक्रम विद्यापिठाचो उपकुलगुरू म्हणून ताची नेमणूक जाली. वाजपेयीन हिंदी साहित्याच्या संशोदन कार्यांत मोलादीक भर घाली. ताच्या मार्गदर्शनाखाल जायत्या विद्यार्थ्यांनी डी.लिट. आनी पीएच्. डी. हे सारकिल्ल्यो उंचेल्यो शिक्षणीक पदव्यो मेळयल्यो. रामचंद्र शुक्ल हाच्या उपरांतच्या टिकाकारांत ताची सुवात उंचेली आसा. छायावादाचें सखोल विवेचन करून ताका हिंदी साहित्यांत भोवमानाची सुवात मेळोवन दिवपाचें श्रेयूय ताकाच फावो जाता. 'आलोचना' ह्या हिंदी तीन म्हयन्याळ्यांचें संपादनय कांय तेंप ताणें केलें. १९४०त पुण्यांत भरिल्ल्या हिंदी साहित्य संमेलनाच्या एका फांट्यांचो तो अध्यक्ष आशिल्लो. म्हाकवी निराला हाचेकडेन ताचो लागसरलो संबंद आशिल्लो.
Chonak

Barramundi - Chonak.
Dusrea bharoti bhasani: Bhetki, Jitada, Khajura
Pordexi bhasani: Barramundi, Giant sea perch, Asian sea bass
सिनारी प्रभाकर विठ्ठल प्रभु

सिनारी प्रभाकर विठ्ठल प्रभु (जल्म - 23 नोव्हेंबर 1923, रायबंदर) नामनेचे सुटकेझुजारी. ताणें बी.ए मेरेन शिक्षण घेतलें. ल्हान पिरायेंतच ताणें सुटके चळवळींत वांटो घेतलो. सुरवेक मिरवणुको काडप, पोस्टरां लावप मेळावे घडोवन हाडप असो वावर ताणें केलो. उपरांत तो आझाद गोमंतक दलचे क्रांतीकारी संघटमेंत गेलो. हे संघटनेचो संस्थापक वांगडी आशिल्लो. ताणें गोंयांत चलयल्ले सशस्त्र क्रांतीक लागून ताका पुर्तुगेजांच्या छळाक तोंड दिवंचें पडलें आनी बंदखण भोगची पडली. म्हापशाची सरकारी कचेरी, सत्तरीची रावण पोलिस चौकी, पेडणेचो जकात नाको चांदेलची पोलिस चौकी तशेंच हार सरकारी बिनसरकारी मालमत्तेचेर घुरयो घालून पुर्तुगेज शासनाक जबरदस्त धक्को दिलो आनी ताचेवांगडा सशस्त्र क्रांती खातीर शस्त्रां आनी दारूगुळो हातासलो.
फुडें 1951 ताणें गोंय सोडले आनी बेळगांव आझाद गोमंतक दलाच्या पालवाखाला मुक्तिचें कार्य चालू दवरलें. फुडाराक ताणें आझाद गोमंतक दलांतल्यान भायर सरून रँक्युअर पॅट्रिओटिका ही संघटना बेळगांवां सुरू केली आनी तिचे मार्फत सशस्त्र क्रांतींचें कार्य चालू दवरलें हणखणेची पोलिस चौकी, दमणेचो विमानतळ, पत्रादेवीची पोलिस चौकी, चांदेसची पोलिस चौकी, दोडामार्ग पोलिस चौकी, तशेंच किरणपाणी, मोपा, भाटपाल हांगां पुर्तुगेज सैनिकांचेर हल्ले केले. जिवावेलो काळ आशिल्ल्यान ह्या मेहिमानी वांटो घतना पुर्तुगेज सैनिकाच्या गोळीबारांत तो जायते खेप जखमी जालो. ताका धरून दितल्या 1 लाख रूपया इनाम पुर्तुगेज शासनान जाहीर केल्ले. नगर हवेलीच्या सतंत्र्य संग्रामांत ताणें व्हड योगदान दिलां.
विश्वनाथ लवंदे, दत्तात्रय देशपांडे, नारायण नायक, मुकुंद कामत धाकणकार, मोहन रानडे, कान्होबा नायक, कृष्णराव राणे, कुश्टा देसाय, हे ताचें चळवळींतले कांय मुखेल वांगडी. केंद्र सरकारान तशेंच गोंय सरकारान ताम्रपत्र दिवन ताचो भोवमान केलो. गोंयचे सुटके उपरांतगोंय सरकार आनी अंदामान प्रशासनात वरिश्ठ पोलिस हुद्याचेर कान करून तो निवृत्त जाला.
ब्रुनेई

, आशीयांतलो देस आसा। ताची राजधानी बंदर स्री बेगवान नगर आसा।
तळी

तळी नाल्ल, तांदूळ आनी विडो घालून भरिल्लें ताट. मूळ थाळी ह्या उतरावयल्यान तळी हें उतर आयलां. जेवणाचे वेगवेगळे प्रकार वाडून सजयल्ल्या ताटाक थाळी म्हण्टात. तळीहें खऱ्या अर्थान दारांत आयिल्ल्या गडयां खातीर मानाचें ताट आसता. पूण ह्या ताटांतलें जेवण शिजयल्लें नासून, जेवणाखातीर लागपी तो शिधो आसता. गोंयांत कांय सुवातींनी तळी ह्या उतराबदला तळय अशेंय उच्चारतात. आदल्या काळांत समाजांतल्या वेगवेगळ्या घटकां कडल्यान मेळपी सेवा चाकेरेचें मोल आयचे भशेन पयशांच्या माध्यामांतल्यान मेजपाची चाल नाशिल्ली तर तांदूळ सारकिल्लें धान्य आनी नाल्लासारकेलीं फळां दिवन तांचे सेवेची भरपाय करप जातालें.
जात-धर्माचें वर्चस्व मानपाचो तो काळ.त्या काळांत,संस्कृतीच्या त्या राखणदारांक,सगळ्याच लोकांगेर शिजयल्लें मन घेवपाची मान्यताय आसताली अशें ना.देखून तांकां शिजयल्ल्या अन्नाबदला जेवो(शिधो)दिवपाची चाल सुरु जाली.कार्यावळीक सुरुवात करचे आदीं हो शिधो आदीं हो शिधो एका ताटांत 
घालून तांच्या म्हऱ्यांत दवरताले आनी कार्यावळ सोंपल्या उपरांत तो घेवन ते वताले.वतना शिध्यांतले मूठभर तांदूळ घरार वडोवन वा घरकान्नीच्या माथ्यार वडोवन त्या घराची भरभराट जावं असो आशिर्वाद दिताले. गोंय,कोंकण,म्हाराष्ट्र ह्या वाठारांनी तळी दवरपाची चाल आसा.गोंयांत खास करुन शिगम्याच्या उत्सवाक तळी दवरिल्ली दिसता.शिगम्याचे पुनवेदिसा मेळ दर घरा दारांत वचून कांय वेळ चौरंगी गावन नाच अशे जायते प्रकार सादर केल्या उपरांत खेळे घरचे घरकान्नीक हाडपाखातीर विनवणी करतात.
तळी हाड बाय
आसवत्,
आयावपण नांदू तुजें
सासवत तांदळांनी “
खेळयांनी ह्यो वळी गायतकच घरची घरकान्न तळी घेवन येता आनी दारांत एका पाटार ती दवरता.तशे खेळे खोशी जावन गायतात, ‘‘ तळी हाडली आयांनी
उखल्ली खेळ्यांनी,
तिचें घर भरुं रे
सुरय तांदळांनी ‘
गीताच्या ह्या कडव्या उपरांत खेळे आरत नाचयतात आनी उपरांत तळीचें सामान काडून घेवन फुडले वाटेक लागतात. तळीचें गीत गांवांकणकणी आनी समाजाकणकणी बदलिल्लें दिसता पूण भितरलो आशय मात तोच आसता ह्या गीताची आनीक एक देख मेळटा ती अशी-
‘तळी दिल्ल्या कुळा धनत राख
तळी दिली आयांनी
उखल्ली खेळ्यांनी
तुजे घर शेंसव आमी तीळ तांदळांनी
बनवड आनी गडयां खातीरुय दवरतात.दिश्ट काडपाखातीर आयिल्ल्य म्हार वा गांवकाराकूय तळी दितात,नवो म्हूर्तमणी घेतना आनी कान तोंपतना शेटीक,चुडो भरतना गांवकाराकूय तळी दितात,नवो म्हूर्तमणी घेतना आनी कान तोंपतना शेटीक,चुडो भरतना काकणकाराक,न्हवऱ्याची मिशी मारतना म्हाल्याक,सवो बांदतना मडवळाक,गणपतीची मूर्त तळी दवरपाची चाल आसा. महाराष्ट्रांत खंडोबा देवाक तळी दितात.ह्या प्रकाराक थंय तळी भरप मारतना म्हाल्याक,सवो बांदतना मडवळाक,गणपतीची मूर्त घेतना मुर्तिकाराक तळी दवरपाची चाल आसा. . हो विधी करपा वेळार एक तळी तयार करुन पयलीं तयार केल्ल्या एका कळसा ऱ्यांत दवरतात.उपरांत त्या कळसाची पुजा करतात आनी ती तळी घेवन कळसा भोंवतणी तीन वेळां ओंवाळटात.खंडोबाचें तेज आशिल्ल्या त्या कळसावयलो नाल्ल उपरांत पांच जाण उबारुन काडटात आनी तळयेंत दवरतात उपरांत सगळे जाण ती तळी भावार्थान कपलाक तेंकयतात.
ह्या वेळार येळकोट घे येळकोट घे अ
सो व्हडा-व्हडान उच्चार करतात.अशें तीन फावट करतकच तो व्हडा-व्हडान उच्चार करतात.अशें तीन फावट करतकच तो नाल्ल फोडून ताची कातली थंय जमिल्ल्या लोकांक प्रसाद म्हणून वांट्टात. सादारणपणान तळी दोन नाल्लांची आसता,पूण कांय कडेन तळयेंत पांच नाल्लूय दवरतात.आंगवण करुन पांच नाल्लूय दवरपाची चाल आसा.तांदूळ आपल्याक जाय तितके एक पड,शेर अशे दवरतात.विडयाचेर आपल्याक तांकता ते पयशे आनी गोड वा साकार दवरुन हळद-कुकूम दवरतात.
जलाल आगा

 जलाल आगा,शोले पिक्रचरांतले ‘ मेहबूबा मेहबूबा ‘ हे गाणे खूब्ब गाजलें. त्या गाण्यांत रुबाब घावन बेफाम नाचपी
येक मनीस आनी ‘समा है सुहाना सुहाना, नशे मे जहां है ‘ हे गाणे पडडयाचेर गावपी सदांच 
पळवप्याच्या नदरेंत उल्लो,तो म्हळ्यार जलाल आगा . जलालाचो जल्म 1945 या वर्सा जालो.
ताजो बापय आगा हो सुद्दा त्यावेळावयलो नामणेचो विनोदी कलाकार आशिल्लो. ताजी भयण 
शाहनाझ हिणे 1969 सालांतल्या सात हिंदुस्तानी पिक्चरांत काम केल्लें.
जलाल आगा हाणेसुद्दा बाल कलाकार म्हूण मुगल –ए- आजम या पिक्चरांत ल्हान जहांगिराची भूमिका 
केल्ली ( व्हडपणांत दिलीप कुमार ). व्हडपणांतलो ताजो पयलो पिक्चर आशिंल्लो ए.के. अब्बास हाजो बंबईरात की बाहों मे (1967).ताज्या उपरांत जलाल हांणे 1960 ते 1990 ह्या दरल्यान लागी लागी 60 पिक्चरांनी कामां केली. पूण तो याद आसा तो चरित्र भूमिका करपी कलाकार म्हूण.
जयूली पिक्चरांत ज्यूलीचो मोगी, घर घर की कहानी पिक्चरांतलो गायक, थोडीसी बेवफाई पिक्चरांत 
शबाना आझमीचो भाव आनी दिल आखिर दिल है पिक्चरांतलो नसिरुद्दीन शराचो इश्ट या भूमिकांखातीर तो.सदांच याद केलो वतलो .पान परागाचीताजी झायरातसुद्दा खूब्ब गाजली. दि.05मार्च.
1995 या वर्सा काळजाचो एटेक येवन हो हासवपी कलाकार दोळ्यांत दूखा हैडून गेलो.
ॲन्फिन्सन, खिश्चन बी

ॲन्फिन्सन, खिश्चन बी (जल्मः २६ मार्च १९१६, मोनासीन-पेन्सिल्वानिया). नामनेचो अमेरिकन जीवरसायनशास्त्रज्ञ. ताणें १९४३ त हार्वर्ड विद्यापीठाची पीएच्.डी. पदवी मेळयली आनी ते उपरांत पेन्सिल्वानिया आनी हार्वर्ड विद्यापीठांत तशेंच स्टॉकहोमच्या नोबेल इन्स्टिट्यूट हातूंत अध्यापनाचें आनी संशोधनाचें काम केलें. १९०५ त ताणें अमेरिकेच्या ‘ नॅशनल इन्स्टिट्यूट ऑफ हेल्थ ’ हातूंत नोकरी धरली.
एंझायमची (enzymes) रचना आनी हेर प्रथिनां (proteins) हांचें तांच्या शरीरक्रियात्मक वावरा लागीं घडून येवपी अनुयोजन (adaptation) हाचो ताणें खोलायेन अभ्यास केलो. प्रथिनांची रेणवीय रचणूक (molecular structure) आनी तांचें जैव कार्य (biological function) हांच्यामदलो संबंद दाखोवपाचें संशोधन कार्य ताणें केलें. 1959 त ताणें The Molecular Basis of Evolution हें पुस्तक बरयलें. Ribonuclease आनी खास करून जैव रुपान क्रियाशील आशिल्लें संरुपण (conformation) हांचे मदलो संयोग दाखोवपाखातीर ताणें केल्ल्या मोलादीक संशोधनाखातीर ताका १९७२ त रसायनशास्त्रा खातीर आशिल्लो नोबेल पुरस्कार स्टॅनफर्ड मूर आनी विलीयम स्टीन ह्या शास्त्रज्ञां वांगडा वांटून मेळ्ळो.
जायरात

जायरात आयचे युग हे सर्तीचें यूग. जण एकल्या उत्पादकाक नव्या नव्या-पोरण्या गिरयकाचे सोदीक भायर सरचें पडटा.आयच्या काळांत उत्पादकान दर्जेदार उत्पादन दिले 
म्हूणन जायना जाल्यार तितल्याच नेटान आनी कलात्मक रितीन उत्पादनाची जायरात करुन,आपल्या उत्पादनाचे विशिश्ट फायदे गिरायकाचे नदरेक हाडून दिवप आनी ताजें वेळार करप हेंय उत्पादकाचें मुखेल कर्तव्य,जाका लागून गिरयकाच्या काळजांत उत्पादना 
विशीं मानाचें स्थान प्राप्त उत्पादनाची वळख जायराती वरवीं गिरायका मेरेन पावता.
इंग्लेशींत ऍडवर्टीझमॅंट हे उतर फ्रांसेझ भाशेंतल्या मूळ आदवरेतीर ह्या उतरांतल्यान निर्मिलां.ताजो अर्थ सुचोवणी दिवप कळोवप असो जाता.ताका लागून ऍडवर्टीझमॅंट म्ह्ळयार अस्तित्वांत आशिल्ल्या कांय गजालींची भौसाक माहिती करुन दिवप. वेपारी भाशेंत हाजो अर्थ उत्पादनाच्या खपाक लागून गिरायकाचे लक्ष आकर्शीत करप असो जाता वेगळे तरेन सांगचे म्हळ्यार ,जायरात ,म्हळ्यार उत्पादकान वा विक्रेत्यान आपल्या उत्पादनाची वा सेवेची मागणी वाडोवन,ताजी चडावत विक्री जावंची म्हणून जाणविकायेन केल्ली प्रसिध्दी,प्रो.आलर्बट फ्राय हाणें केल्ले व्याख्ये प्रमाण वाचीक वा दृश्यात्मक संदेश तयार करुन वेगवेगळ्या वेवसायीक माध्यामांतल्यान ताजो प्रसार करप,जाका लागून भौसाभितर पोशक वातावरण निर्माण जावन उत्पादन,उत्पादक,मुद्रा,सेवा व हेर गरजां विशीं जागृताय निर्माण करप.
जायरात हें विक्री कलेंतलें एक माध्यम,हाजो मूळ उद्देश उत्पादनाक चडावत बाजारपेठ मेळोवन दिवप.गिरयकांच्या मनांत उत्पादना विशीं ओड निर्माण करुन ताका तें विकत घेवपाक जायरात प्रोत्साहीत करता. हातुंतुच जायरातीचें खरें येस लिपिल्लें आसता।
गिरायकाक सदांव नवें कितें तरी जाय आसता.तो पोरण्यांत नवें सोदता.नवनिर्मिती आनी पोरण्यांतलें नवें गिरायका मेरेन पावयतालो जाल्यार जायरात ताजें माध्यम थरता.ताका लागून जायरात हें उत्पादक आनी गिरयका मदलो पूल।आयच्या युगांत गिरायकां भितर एक भावना निर्माण जाल्या.ती म्हळ्यार ज्या उत्पादनाची जायरात वाचूंक, आयकूंक वा पळोवंक मेळटा तेंच दर्जेदार उत्पादन ह्या कारणाक लागून उत्पादकूय आपल्या उत्पादनाचे जायराती विशीं दिसानदीस नव्यो मांडण्यो सोदून काडीत आसता.हया मांडण्यांक नवें रुप दिवचें,नवो आकार दिवचो म्हणून मसुदे तयार करपी तज्ञांचो एक खास वर्ग हालींच्या काळांत अस्तित्वांत आयला.आपल्या म्हालाचीजायरात ओडलायणी कशी करपाक मेळटली हाजे विशीं
मोटयो मोटयो कंपन्यो आनी उद्येजक एकसारके चिंतीत आसतात..आनी ताका लागून ते कितलेंय मोल मेजपाक तयार आसतात.
आयज दिसाळी ,म्हलोकप्रियता मेळयल्या.वेवसाय जगांत म्हयनाळयाचें वाडटें म्हत्व ,श्राव्य-दृक उपकरणां जशी पोस्टर हेर्डींग,सिनेमा,टेलिविजन,रेडियो हांकां लागून जायरातीन संवसारभर लोकप्रियता मेळयल्या.वेवसाय जगांत जायरात ही एक गरज जावन पडल्या. कारण वेवसायीक मळार प्रतिस्पतर्धी खूब वाडल्यात.ताका लागून उत्पादनाची जायरात केलेबगर उत्पादनाचो खप वाडोवप भोवच कठीण जावन पडलां.
मिल कॉनरॅड एब्लॉक

कॉनरॅड एमिल ब्लाक नामनेचो अमेरिकम.
जल्म.
कॉनरॅड एमिल ब्लॉक नामनेचो अमेरिकन जीवरसायनशास्त्रिज्ञ.1934 त ताणें म्युलिकांतल्या तांत्रिक विद्दालयांतल्यान रसायनी अभियंत्रिकी निशयांत्रिकी विशयांतली पदवी घेतली . कांय काळ स्वित्झर्लंडांत रावतकच 1936 त तो अमेरिकेक गेलो . 1938 त ताणें कोलंबिया विद्दापिठाची जीवरसायनशास्त्रचीपीएच . डी. पदवी मेळयली आनी थंयच 1946 मेरेन ताणें संशोधन केलें.1942 त ताणें डेव्हिड रिटेनबर्ग हाच्या पालवान कॉलेल्ट्ररॉलाच्या जैव संश्र्लेशणाविशींच्या संशोधनाक सुरवात केली. 1946त शिकागो विद्दापिठांत तो जीवरसायनशास्त्राचो पावली प्राध्यापकआनी 1950त प्राध्यापक जालो. 1954 त हार्वर्ड विद्दापिठाच्या रसायनशास्त्र विभागांत जीवरसायशास्त्राचो हिगिन्स प्राध्यापक म्हणून नेमणूक जाली आनी 1968 त तो त्या विभागाचो अध्यक्ष जालो . 1940 सावन ताणें कॉलेल्टॅरॉलाचेर संशोधन करपाक सरवात केल्ला.कॉलेस्टॅरॉच्या जैव संश्र्लेशणांत वट्ट शत्तीस रसायनीक रुपांतरणां आशिल्ल्याचें ताणें प्रयोगांवरवी सिध्द केलें. शरीरक्रियाविज्ञानाविशींच्या गिन्यानाखेरीज टर्पिनां.कॅरोटिनां, रबर आदी उद्देगीक रसायनीक पदार्थांच्या संश्र्लशणाच्या गिन्यानांतून ब्लॉक हाच्या संशोधनाक लागून भर पडल्या. कॉलेस्टरॉला खेरीज ग्लुटाथायोन ह्या प्रथिनाच्या चयापचयांतल्या (metabolism) म्हत्वाच्या पदार्थांचेरुय ताणें संशोधन केलां . जीवरसायनीक क्रमविकासाच्या वेगवेगळयो गजाली ह्या विशयाचेरुय ताणें संशोधन केलां. कॉलेल्टॅरॉल आनी वसाम्लां (fatty acids) हांच्या
डॅनीअल साल्वादोर लेमोस

डॅनीअल साल्वादोर लेमोस हो एक तियात्रीस्त.
जल्म.
ताचो जल्म 13 ऑक्टोबर 1945 ह्या दिसा मुंबय शारांत जालो. ताचो बापूय श्री विटोरिनो लेमोस आनी आवय श्रीमती कॉनसेसांव लेमोस.हांचो मूळ गांव आरांबोल(हरमल).
वावर.
तियात्राच्या माचयेर एस.लेमोस म्हूण ते फामाद आशिल्ले.डॅनीअल‘म्होजें घोर फुटपाथ’ ह्या तियात्रांत पयले फावट दिश्टी पडले.त्या वेळार ते तेरा वर्सांचे आसले.हो तियात्र बाब आगुस्तीन कोयलो हाणें बरयिल्लो.उपरांत 1963 ह्या वर्सा पॅट डिसोजाच्या‘मांय’ ह्या तियात्रांत ताणें काम केलें.
तियात्राच्या तेंगशेंर आसतानाताणें व्हड बरोवपी,व्हडदिग्दर्शकांच्या हातासकयल काम केलें जशें सी.आल्वारीसाचो‘आमचींफेस्तां’,एम. बोयराचो‘एकूच रस्तो’ आनी ‘आदी तें आता हें’,जासींत वाजाचो‘आवयचें दूख’,प्रेम कुमाराचो‘नोशीब’,बाब पिटर आनी ऑफिलियाचो‘सांग जोबाबदार कोण’,आल्फ्रेड रोजाचे दोन म्युजीकल शो,अनिलकुमाराचो‘देव पदवेदार’,प्रिन्स जॅकोबाचो‘पिंजरें’ आदी तशेंच जॉय रोझीचो‘देव कोणाचो’,टोनी डायसाचो‘ती म्होजी मांय’,मारिओ मिनेजीसाचो‘हो कायदो कोणें केला?’,मारिआनो फेर्नांडीसाचो‘आमकां शांती दी’,सॅम्युल कारवालोचो‘पुर्तुगेज गोंयकार’,जॉन डिसिल्वाचो‘कुटूंब’अश्या तियात्रांनी आनी जायत्याहेर तियात्रांनी ताणें मनापासून कार्य करून आपली कला दाखयल्या.
बरो गावपी म्हण लेगीत एस.लेमोस हाणे नांव जोडला.कोंकणी गायनाची कॅसेट,सी.डी.(भाग1ते18) ताच्या नांवार आसा.बरो कलाकार,बरो गावपी म्हण फामाद आशिल्ल्यान एस.लेमोसान ‘बेबदो’ ह्या तियात्राक दिग्दर्शन दिलां.
भुरगेपणा सावन एस. लेमोसान आपलें पुराय जिवीत तियात्र माचयेर अभिनय करून सारलां आनी आयज पासून तो जेन्ना माचयेर आसता तितलेच शक्तेन तो अभिनय करता.आपणाक मेळिल्लें नांव,फामादपण आनी खुशालकाय तो तियात्राकच ओंपता आनी आपूण आयज आसा तो फकत तियात्राक लागून आसा हें सांगपाक ताका गर्व दिसता.
फिरतें विद्यापीठ (मोबायल युनिव्हर्सिटी)

पांचशें विद्दार्थ्यांनी जलाजान भोवंडी करत वेगवेगळ्या देशांचो अभ्यास करून,स म्हयन्यांत वेगवेगळो अभ्यासक्रम पुराय करपाचो अशी कल्पना अमेरिकेंतल्या केलिफोर्निया राज्यांतल्या चँपमँन कॉलेजीन सरवेक चालीक लायली.जगांतलें हेंच पयलें फिरतें विद्यापीठ.१९७७ ते १९८० हीं तीन वर्सां ह्या विद्यापिठाची वेवस्था कोलोरेडो स्टेट विद्यापिठाकडेन आशिल्ली.
उपरांत ही वेवस्था पेनसिल्व्हेनिया विद्यापिठाकडेन सोंपयली.स म्हयन्यांच्या काळांत आठवड्यांतल्यान स दीस बोटिचेर शिकप शिकोवप चालू आसता.हातूंत कांय दीस वेगवेगळ्या बंदरांक आनी शेजारच्या वाठारांक भोंवडी करप जाता.हें जहाज युरोप,आशिया आनी आफ्रिका ह्या खंडांतल्या वीस मुखेल बंदरांक भेट दिता.खंयच्याय बंदराक भेट दिवंचे आदीं त्या देशांतली लोकजीण,राजकारण,समाजीक परिस्थिती,अर्थकरण आदी विशयांचेर विद्दार्थ्यांक म्हायती दिवप जाता.बंदराचेर आनी त्या देशांत प्रत्यक्ष वतकच विद्दार्थी तांकां मेळिल्ली म्हायती आनी ताणीं पळयल्ली वस्तुस्थिती हांची तुळा करून आपली म्हायती तपासून घेतात.जाय जाल्यार संदर्भ ग्रंथ वाचून ती म्हायती तपासून पळेतात.स म्हयन्याच्या अभ्यासक्रमांत अदींमदीं परिक्षा घेतात आनी अभ्यासक्रमाच्या निमाणें विद्दार्थ्यांक प्रशस्तिपत्रक दितात.प्रगत अभ्यास करपाची इत्सा आशिल्ल्या विद्दार्थ्यांक दुस-या वर्सा परत त्याच अभ्यासक्रमांत वांटो घेवंक मेळटा.
ह्या अभ्यासक्रमांत मुखेलपणान भास आनी समाजसास्त्राचो आस्पाव केल्लो आसता.वेगवेगळ्या देशांतली समाज वेवस्था,संस्कृतीक फाटभूंय अशा तरेचे तुळात्मक आनी आंतर विद्शाखीय अभ्यासक्रम वेंचतात. विद्दार्थ्यांवांगडा मूळच्या विद्दापिठांतले प्राध्यापक आसतातच.तेभायर वेगवेगळ्या देशांतल्या प्राध्यापकांक आपयतात.देखीक भारतांतले प्राध्यापक विमानान नैरोबीक वचून थंयच्यान जहाजावांगडा मुंबय येतेत आनी भारताविशींच्या अभ्यासक्रमांत वांटो घेतात.जहाजाचेर व्हड ग्रंथालय,खेळ आनी संस्कृतीक कार्यक्रम हांची सोय आसता.
चड करून समाजीक विशयांचो अभ्यास करून वयल्या विद्यापिठांवरवीं अमेरिकेंतल्या फ्लोरिडा राज्यांतल्या मियामी विद्दापीठ जहाज भोंवडेत दर्याविशयांचो विशेश अभ्यासक्रम चलयता.दुस-या म्हाझुजाच्या आधारीत अशी पदवी ज्या विद्दापिठावतीन दितात.
&lt;ref&gt;==संदर्भ==
कोंकणी विश्वकोश खंङ 4
अल्फॉन्सो गार्सिया रॉब्लेस

अल्फॉन्सो गार्सिया रॉब्लेस (जल्म - 20 मार्च 1911, झामोरा, मेक्सिको) मेक्सिकन मुत्सदी. निशस्त्रीकरणाचो पुरस्कर्तो आनी जागतिक शांततायेच्या नोबॅल पुरस्काराचो पयलो मेक्सिकन मानकरी (1982).
ताच्या बापायचें नांव कीरीनो आनी आवयचें नांव तेरेसा रॉब्लेस. मेक्सिकोंतल्या राश्ट्रीय स्वायत्त विद्यापिठांतल्यान शिक्षण घेवन ताणें पदवी मेळयली आनी उच्च शिक्षणाखातीर तो पॅरिस विद्यापिठांत गेलो. कांय वर्सां ताणें द हेग हांगाच्या आंतरराश्ट्रीय विधी अकादमींत शिक्षण घेतलें आनी उपरांत ताणें मेक्सिकोच्या विदेश खात्यांत नोकरी धरली. तेन्नाच ताणें सॅन फ्रॅन्सिस्कोचे परिशदेंत वांटो घेतलो. हे परिशदेंतूच संयुक्त राश्टआ संघटनेच्या सचिवालयांत नियुक्ती जाली. तेन्नाच कॉनॉ मारिआ द शिझसलो हिचेकडेन ताचें लग्न जावन ताका दोन चले जाले.
1939-41 ह्या काळांत ताणें स्वीडनांत आंतरराश्ट्रीय विभागांत काम केलें, थंयच ताका राजकीय घडामोडींचे समितीचें महासंचालकपद मेळ्ळें (1941-46). उपरांत (1946-57) ह्या काळांत ताका संयुक्त राश्ट्र संघटनेच्या मुखेल सचिवालयांत महासंचालकपद दिलें. 1962-64 त तो ब्राझीलाक मॅक्सिकन राजदूत म्हणून गेलो. 1964 वर्सा लॅटीन अमेरिका अण्वस्त्र चांचणेपसून मुक्त उरची म्हणून नियुक्त केल्ल्या आयोगाचे अध्यक्षपदा करार जालो (1967). तेच भाशेन सहाय्यक विदेश सचिव (1964-71), संयुक्त राश्ट्रां हे संघटनेंत स्थायी प्रतिनिधी परराश्ट्र मंत्री ह्या उंचेल्या पदांचेर ताची नेमणूक जाली. निशस्त्रीकरणाच्या धोरणाक तेंको दिवपाखातीर जिनीव्हा आनी संवसारीक शांततायेखातीर ताणें निशस्त्रीकरणाचो खर पुरस्कार केलो (1977-78). इलातेलोल्को ह्या शांतताय तहाखातीर तशेंच निशस्त्रीकरणाच्या यत्नाखातीर ताका शांततायेखातीरचो मिर्दाल हिचेवांगडा 1982 चो नोबॅल पुरस्कार फावो जालो.
रॉब्लेसान जागतिक शांततायेचो पुरस्कार करपाखातीर खूब लिखाण केलें. तातूंतले कांय उल्लेख करपासारके आसात ते अशे- पॅन अमेरिकॅनिझम अँड द गुडनेबर पॉलिसी (1940), द सॉरबॉन यस्टरडे अँड टुडे (1943), पोस्ट वर्ल्ड वॉर फ्रॉम द अटलांटिक चार्टर टू द सॅन फ्रॅन्सिस्को कॉन्फरन्स (3 खंड, प्रोहिबिशन ऑफ न्यूक्लिअर आर्मस इन लॅटीन अमेरिका (1975), सिक्स यिअर्स ऑफ मेक्सिकन फॉरिन पॉलिसी (1976), 338 डेज ऑफ इलातेलोल्को (1977).
Goa Chitra Vostu Songrohaloi

Goa Chitra ek vostuncho songrohaloi zo Goeant adlea Purtugez vosahiticher ( atam Bharotachem lhan rajio) adarit asa. Taka ek vhodd punji asa— 4000 voir hostkaragiri—zacho Goenchea paromporik xetkamta sombondit tonttvineana ani jivonxoili vixim kendrbindu asa.
Goa Chitra Goenchea doreadegechea  Bannavle ganvant asa.Tachi sthapnni ani manddavoll (2010) kolakar-dekhrekhpi-punornirmovpi Victor-Hugo Gomes hannem kelea . Time Out Mumboi masikan songrohaloiechem vornnon korun taka "[ek Goenchem bhulovpi akorxonn] mhonnttlam ani fuddem borovn "hea ganvgirea guntagunthint hozaramni parompik hotiaram, aidona ani avtam jim xekdde adim Goenchea ganvgirea modekat aplea xetkamtachea ani her paromporik vevharant rochpant ailim. ".
Punji.
Goa Chitrache punjent thollavea kumarkamachim udahronna, xetkamteachi hotiaram, songitachim vazontram, purvile gadde ani palkheo—adleo sabar kodden savn haddloleo asat. Tantunt sendrio xetkamotachea sabar torkareo, vonospoti, mosaleachim zhaddam, us ani tandull—soglle chodd pikpi vostu zageachea ostompt Bharotachea doreadegeveleo asat.
Kattkosoracho vapor.
Sarem ani kikittoknaxok vaporpant ietat te xetachea urloleo vostu vaprun korpant ieta, zantunt paromporik riti vaportat..Hikmotin, manov kochro ravpeancho bio-gas korpant ieta , ani solar bolla vorvim xetkamteacheo urjacheo gorzo to bhagoita.
Sorvunch somkarlin songrohaloi.
Goa Chitra Songrohaloi hika  Archaeological Survey of India hannim Bharotacho "sorvunch somkalin songraholoi" ghoxit kela
TIME,hannim eka borovpant mhollam: "Prodorxonant xemboramni lagvoddichim hotiaram, zachi govai xetkamot Goencho mukhel vevsai aslo mhonn ditat.. (Atam, poriotton ani khonni mukhel udeog asa ani Goeank xezarchea rajeancher kodd’ddan ani torkari khatir ovlumbun ravchem poddtta.). Ek us dollpi panch metr unch hi ek mukhel songrohaloient pollovpachi vost zavn asa.. Gomes-ak don vorsa tachem punorvoson korpak laglem."
Ievzonneo.
Bhett divpeank ,songrohaloi ek kendrbindu zavnk sodta mhaiti dinvk, lhan iskolanchea bhurgeank ani vidheapittachea xikpeank kariaxallo korun karagiri sangata vavr korunk sond divnk sodta, tankam hostkaraginint mosot korun, somkalin utpon korunk tanchea sfurti pormonnem tanchea porompora pormonnem jeo tanchean vikunk zata ani zachea vorvim ek portixttechem jivit tanchean jievnk zata ani tanchean hem sogllem borovn dovrun- ievzonnen xinvravum ieta jea vorvim o "gpod’dhotxir mhaitichem ektthavop prokolpachem kario korunk ani her oslea prokolpank maiti vanttunk bunhead zavnk."
Sant Antonik Noven

Saint Anthony Novena
Onodvant Sant Antoni, visvaxea ani bhettlelea chakra Jezuchea ani Mariechea, ani zolltea divea Sant Francisk Asizachea poile Ordichea, tuka bhorla Devan denneamnim ani soimbhavorte podven soglleam bhutancher and devcharancher, je raj korta hea sonvsarant, ghalun tankam soglleank tuje khoxe khal, ani korun tuka ek upkar vanttpi, khalteponnim tuka ami ulo marum zalear, rokddench pollta mornn, chuki, khorgam, devchar ani piddecho voso, piddevontank mellta bholaiki, addkhollink sampoddleleank adhar, thonttimpangllim borim zatat, doriachem modd thanddauta, na zatat soglle sonkoxtt, duspott'tat soglle dusman, ugtte ani lipun asat te, nivartat ujeachea ani dhornkampichea sokoxttantle, ani sanddleleo vostu melltat, xekhim soglle upkar melltat tuje ochorianche podvochea bollan, ami magtanv tuje lagim, vinot korun Jezu lagim, zo lhan burgeachea rupan tuje vengent ietalo gheunk apurbaieche humane, ani tache bhov bhagevonti Maie lagim jicho tum vortoloi ek visvaxi chakor, melloun ghe amkam kuddichea ani atmeach upkar zanchi amkam choddh goroz, odhik korun...
"(hanga mag tuzo upkar)"
amkam pav soglleam addkhollimnim, khonti-dukhinim ami tankunk sorginchi vatt ani pavuncheak sasnnachea sukhak.
Amen
"(Amchea Bapa, Noman Marie ani Mhoima Bapak)"
Polleiat.
Anthony_of_Padua